***ПРИЛОЖЕНИЕ № 2***

**ДОГОВОР ЗА ОБЩЕСТВЕНА ПОРЪЧКА**

**№………………………….…../……………………. год.**

Днес, ........................... г., в гр. София между:

**МИНИСТЕРСТВО НА ВЪНШНИТЕ РАБОТИ**, гр. София, ул. „Ал. Жендов“ № 2, БУЛСТАТ 000695228, представлявано от Мая Андонова-Генова – директор на дирекция „Управление на собствеността и материално-техническо осигуряване” на МВнР, упълномощен Възложител съгласно Заповед № 95-00-390/21.09.2017 г. на министъра на външните работи, и Искра Григорова-Зоровска – главен счетоводител, наричано по-долу за краткост „**ВЪЗЛОЖИТЕЛ”**, от една страна,

и

**[*Наименование на изпълнителя*]**, [с адрес: [*адрес на изпълнителя*] / със седалище и адрес на управление: [*седалище и адрес на управление на изпълнителя*] [*попълва се приложимото според случая*], [ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*попълва се приложимото според случая*], представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]], наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112 във връзка с чл. 148, ал. 2 от Закона за обществените поръчки („**ЗОП**“), чл. 114 от ЗОП и Решение № ……………/ ………………. г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„Проектиране, изграждане и пускане в експлоатация на комуникационно-информационната система (КИС) за работа с класифицирана информация за нуждите на МВнР, техническа поддръжка и гаранционно обслужване“** във връзка със Схема за класификация на етапите и задачи по изпълнение на обществената поръчка с рег. № 21-00-92/18.04.2019 г. за сключване и изпълнение на договора, неразделна част от него,

се сключи този договор („**Договора**/**Договорът**“) за следното:

**І. ПРЕДМЕТ НА ДОГОВОРА**

 **Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извърши следните дейности, съгласно Техническата спецификация, както следва: **„Проектиране, изграждане и пускане в експлоатация на комуникационно-информационната система (КИС) за работа с класифицирана информация за нуждите на МВнР, техническа поддръжка и гаранционно обслужване".**

**ІІ. ЦЕНА И НАЧИН НА ПЛАЩАНЕ**

**Чл. 2. (1)** ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение за изпълнението на предмета на договора по чл. 1, ал. 1, съгласно Ценовото предложение на ИЗПЪЛНИТЕЛЯ *(Приложение № 3)*, неразделна част от договора при условията на същия.

**Чл. 3. (1)** Плащанията по договора от ВЪЗЛОЖИТЕЛЯ ще се осъществяват, както следва:

1. Сума в размер на ………………………………………………. лева без ДДС, представляващо общата цена за изготвяне на Проект за изграждане на автоматизирана информационна система за обработка на класифицирана информация в МВнР в срок до 15 работни дни от одобряване от Възложителя на Проекта за изграждане на автоматизирана информационна система за обработка на класифицирана информация в МВнР и доставка на цялостно окабеляване (активно мрежово оборудване), съгласно т. 1 (едно) от Ценовото предложение на изпълнителя (*Приложение № 3 към настоящия договор и неразделна част от същия).*

2. **80 % (осемдесет процента) от цената посочена в т. 2 (две) от Ценовото предложение на изпълнителя** *(Приложение № 3 към настоящия договор и неразделна част от същия),* **в срок до 15 (работни дни)****след получено възлагателно писмо от Възложителя към Изпълнителя, при изпълнение на следните дейности:**

2.1. Доставка на активно мрежово оборудване (извън окабеляването по т.1), сървъри и работни станции, операционни системи и пакет от лицензирани програмни продукти и др. и приемането им с приемо-предавателен протокол, от представители на Възложителя без забележки;

2.2. Инсталиране на място на доставеното оборудване по т.1 и т. 2.1., в това число - активно мрежово оборудване, сървъри и работни станции, операционни системи и др. и пакет от лицензирани програмни продукти, тестване и пускане в експлоатация на КИС и гаранционно обслужване на АИСЕДКИ;

2.3. Провеждане на обучение на служители на възложителя, съгласно изискванията в техническата спецификация (*Приложение № 1 към настоящия договор)* и подписване на протокол между страните, без забележки.

**Удостоверяване изпълнението на дейностите по т.2 се осъществява с подписани приемо-предавателни протоколи на съответните етапи, без забележки.**

3. Остатъкът от цената посочена в т. 2 (две) от Ценовото предложение на изпълнителя *(Приложение № 3 към настоящия договор и неразделна част от същия*), в срок до 15 (работни дни) след тестване, пускане в експлоатация и завършване на процедурата по акредитация на КИС от ОАС (ДАНС) и подписване на окончателен протокол между страните по договора, без забележки.

(2) Плащане по договора не се извършва в случай, че за изпълнителя е получена информация от Националната агенция за приходите или Агенция „Митници” за наличието на публични задължения, съгласно Решение на МС № 592/21.08.2018 г. В този случай плащането се извършва съгласно указанията на органите на данъчната и митническата администрация.

(3) По отношение на извършването на плащанията по т. 2 и 3 от ал. 1 на настоящия член, в случай, че Възложителят не е осигурил финансиране за дейностите по *изпълнение* на представения и одобрен Проект за изграждане на автоматизирана информационна система за обработка на класифицирана информация в МВнР, в т. ч цялостно изграждане на Автоматизираната система за електронен документооборот за класифицирана информация, практическото изграждане на структурно-кабелната система, тестване на изградената кабелна система и издаване на гаранционен сертификат, *инсталиране на място на доставеното активно мрежово оборудване*, сървъри и работни станции, операционни системи и пакет от лицензирани програмни продукти, тестване и пускане в експлоатация на КИС и гаранционно обслужване на АИСЕДКИ[[1]](#footnote-1), завършване на процедурата по акредитация на КИС от ОАС (ДАНС),същите няма да бъдат възлагани и плащания няма да бъдат извършвани.

(4) При осигурено финансиране от страна на Възложителя, последният отправя писмено уведомление (възлагателно писмо) до Изпълнителя относно предприемане на неизпълнената част от дейностите по този договор.

В случай, че ИЗПЪЛНИТЕЛЯТ не получи уведомление, че е осигурено финансиране по отношение на изпълнение на дейностите по чл. 4 до изтичането на тримесечен срок от сключването на договора, всяка от страните по него същият може да поиска прекратяването му без предизвестие, на основание чл. 114 от ЗОП. В този случай ВЪЗЛОЖИТЕЛЯТ заплаща само общата цена за изготвяне на Проект за изграждане на автоматизирана информационна система за обработка на класифицирана информация в МВнР след одобряването му съгласно условията на настоящия договор и доставката на кабелите и мрежовото оборудване.

**ІІІ. СРОК И МЯСТО НА ИЗПЪЛНЕНИЕ**

**Чл. 4.** Настоящият договор влиза в сила от датата на сключването му.

**(1)** Срокът на настоящия Договор изтича след изтичането на гаранционния срок на оборудването, предмет на Договора, посочен в чл. 5, свързани с гаранционната отговорност на ИЗПЪЛНИТЕЛЯ, освен в случаите на чл. 3, ал. 4.

**(2)** Срокът за изпълнение на договора е както следва:

1. Изготвяне на Проект за изграждане на автоматизирана информационна система за обработка на класифицирана информация в МВнР съгласно всички изисквания посочени в Техническата спецификация, част от документацията на обществената поръчка е…………………………………………………….(не-повече от 45 дни от датата на сключване на договора.

2. Възложителят в едномесечен срок от предаването на Проекта по т. 1 извършва оценка, анализ и прави предложения за промени по изготвения проект, за които уведомява писмено ИЗПЪЛНИТЕЛЯ.

3. След получаването на уведомлението по т. 2 ИЗПЪЛНИТЕЛЯТ отразява предложените от ВЪЗЛОЖИТЕЛЯ промени и в 10 (десет) дневен срок го представя на ВЪЗЛОЖИТЕЛЯ за одобрение.

4. ВЪЗЛОЖИТЕЛЯТ в срок от 5 (пет) работни дни одобрява представения от ИЗПЪЛНИТЕЛЯ проект. В случай, че са налице пропуски и/или непълноти дава срок не-повече от един работен ден за отстраняването им. След одобряването на проекта ВЪЗЛОЖИТЕЛЯТ уведомява за това писмено ИЗПЪЛНИТЕЛЯ, както и дали е осигурено финансиране за изпълнение на останалите дейности по договора.

4а. в срок от ………………………………….. дни (*не повече от 45 дни*) доставка на цялостното окабеляване (активното мрежово оборудване) необходимо за изграждане на комуникационно-информационната система, съгласно количествата посочени в одобрения Проект за изграждане на автоматизирана информационна система за обработка на класифицирана информация в МВнР по предходната точка 4 (четири).

5. ИЗПЪЛНИТЕЛЯТ в срок до ……………… дни (*не повече от 180 дни*) след получаване на писмено уведомление по чл.3, ал. 4, предложение 1 (за осигурено финансиране), в случай, че проектът е одобрен и са доставени кабелите и активното мрежово оборудване и е уведомен от Възложителя писмено, че е осигурено финансиране по отношение на изпълнение на дейностите, следва да извърши цялостно изграждане на комуникационно-информационната система (КИС) за работа с класифицирана информация за нуждите на МВнР, в т. ч практическо изграждане на структурно-кабелната система, тестване на изградената система, издаване на гаранционен сертификат; инсталиране на активното мрежово оборудване, сървъри и работни станции, операционни системи и пакет от лицензирани програмни продукти; инсталиране на място на доставеното активно мрежово оборудване, сървъри и работни станции, операционни системи и пакет от лицензирани програмни продукти; тестване и пускане в експлоатация на КИС. Доставката на активното мрежово оборудване (извън посоченото в т. 4а), сървъри и работни станции, операционни системи и пакет от лицензирани програмни продукти не следва да бъде по-късно от 45 дни от получаване на писмено уведомление по чл.3, ал. 4, че проектът е одобрен и е осигурено финансиране.

*((3) В срок до 10 работни дни от датата на влизане в сила на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 дни от настъпване на съответното обстоятелство. (ако е приложимо)*

*(4) Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.*

*(2) Разплащанията по ал. 1 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му*

*(3) Към искането по ал. 2 изпълнителят предоставя становище, от което да е видно дали оспорва плащанията или част от тях като недължими.*

*(4) Възложителят има право да откаже плащане по ал. 1, когато искането за плащане е оспорено, до момента на отстраняване на причината за отказа.*

*Клаузата се включва при необходимост. Всички клаузи в този проект на договор, касаещи отношения с подизпълнители, са приложими само ако участието на подизпълнители е посочено в офертата на изпълнителя./*

**Чл. 5 (1)** Гаранционният срок на компютърното и комуникационно оборудване е …………. (……………………………….) месеца от датата на акредитирането му от ДАНС, считано от датата на подписване на съответния приемо-предaвателен протокол, установяващ това. ИЗПЪЛНИТЕЛЯТ трябва да гарантира за срок от минимум ……….. (………………………………………) месеца от датата на изтичане на срока за гаранционен сервиз, че ще разполага с резервни части за оборудването по чл. 4, ал. 2, т. 5 от договора.

**(2)** Гаранционният срок за поддръжка на АИСЕДКИ е 24 месеца.

**(3)** Гаранционният срок на структурно-кабелната система е 15 години от датата на предаването на системата с окончателен приемо-предавателен протокол.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6. (1)** ИЗПЪЛНИТЕЛЯТ има право:

1. Да получи уговореното в договора възнаграждение при условията и в сроковете на настоящия договор.

2. Да иска и да получава от ВЪЗЛОЖИТЕЛЯ необходимата информация и съдействие за изпълнение на задълженията си по настоящия договор, съгласно Техническата спецификация.

(2) ИЗПЪЛНИТЕЛЯТ се задължава:

1. Да изпълни възложената му работа в съответствие с изискванията на ВЪЗЛОЖИТЕЛЯ и условията на този договор;

2. Да извършва цялата възложена работа качествено, пълно и в сроковете съгласно Техническата спецификация на ВЪЗЛОЖИТЕЛЯ и Техническото предложение на ИЗПЪЛНИТЕЛЯ;

3. Да уведоми ВЪЗЛОЖИТЕЛЯ в петдневен срок, в случаите на закъснение на изпълнението на всяка дейност;

4. Да осигури екип от експерти с необходимата квалификация за качествено изпълнение на договора, в рамките на указания в чл. 4, ал. 2 срок за изпълнение на поръчката;

5. Да осигури експертите с необходимото офис оборудване, съоръжения и поддръжка, административен и помощен персонал и място за работа;

6. Да осигури необходимата техническа среда, в това число и специализирано компютърно оборудване, системен софтуер и инструменти за разработка за целите на изпълнение на договора;

7. Да спазва действащите в Министерство на външните работи процедури за сигурност и защита на информацията;

8. Да не заменя експерт от екипа за изпълнение на предмета на обществената поръчка, без предварително писмено съгласие от страна на ВЪЗЛОЖИТЕЛЯ;

9. Да разглежда всички писмени възражения на ВЪЗЛОЖИТЕЛЯ относно недостатъците, допуснати при изпълнение на поръчката, и да ги отстранява за своя сметка и в определения от ВЪЗЛОЖИТЕЛЯ срок;

10. Да предаде на Възложителя при завършване на договора и при изтичане на гаранционния период, всички документи и данни, като спецификации, модели, планове, бази от данни, софтуер, Sourcecode и свързаните с тях документи или материали, получени, събрани или изготвени в изпълнение на договора;

11. Да не сключва трудов или друг договор за изпълнение на ръководни или контролни функции с лице, работещо по трудово или служебно правоотношение в МВнР или, докато заема съответната длъжност и една година след напускането й;

12. Да не сключва трудов или друг договор за консултантски услуги с лице, работещо по трудово или служебно правоотношение в МВнР, докато заема съответната длъжност и една година след напускането й;

13. Да спазва професионална тайна по време на изпълнение на договора и след завършването му.

14. Да не предоставя на трети лица документи и информация, свързани с изпълнението на договора или станали му известни по време на изпълнението му, без писменото съгласие на ВЪЗЛОЖИТЕЛЯ.

15. Да предприеме всички действия за спазване на законовите изисквания при работа с документи, които са обект на защита по Закона за класифицираната информация;

16. Да възстанови неправомерно получени суми, следствие от допуснати нередности по изпълнението на настоящия договор;

17. Да предоставя на ВЪЗЛОЖИТЕЛЯ в срок всички документи и отчетни материали, предвидени в Техническата спецификация след приключване на съответната фаза/итерация в процеса на изпълнение на договора;

18. Да информира ВЪЗЛОЖИТЕЛЯ за възникнали проблеми при изпълнението на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ;

19. Да предприеме всички необходими мерки да не сключва договори със свързани лица в рамките на изпълнение на дейностите по договора.

20. Към Проекта за изграждане на автоматизирана информационна система за обработка на класифицирана информация в МВнР да предостави списък с единичните и общата цена на цялото активно мрежово оборудване, сървъри и работни станции, операционни системи и пакет от лицензирани програмни продукти в сроковете и при условията на чл. 4, ал. 2, т. 1 от настоящия договор.

21. Да сключи договор/и за подизпълнение с подизпълнителите посочените в офертата му в срок от 5 работни дни от сключване на настоящия Договор и да предостави оригинален екземпляр на ВЪЗЛОЖИТЕЛЯ в срок от 5 работни дни от сключването на договора за подизпълнение (ако е приложимо);

(3) С подписването на настоящия договор, ИЗПЪЛНИТЕЛЯТ декларира, че не е свързано лице с ВЪЗЛОЖИТЕЛЯ по смисъла на По смисъла § 1, т. 3 от допълнителната разпоредба на ЗИФОДРЮПДРСЛТДС „свързани лица” са лицата по смисъла на § 1 от допълнителните разпоредби (ДР) на Търговския закон (ТЗ).

(4) При промяна на това обстоятелство ИЗПЪЛНИТЕЛЯТ се задължава да уведоми незабавно ВЪЗЛОЖИТЕЛЯ.

(5) ИЗПЪЛНИТЕЛЯТ носи пълната отговорност за качеството на изпълнението на услугите, предвидени в Техническата спецификация и Техническото предложение.

Чл. 7. (1) Ако бъде установено с влязло в сила съдебно решение или ако ВЪЗЛОЖИТЕЛЯТ и/или ИЗПЪЛНИТЕЛЯТ разберат, че с изготвянето, въвеждането и използването на продуктите по настоящия договор, е нарушено авторско право на трета страна, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването на продукта, чрез едно от следните действия:

1. промяната му;

2. замяната на елемент от него със защитени авторски права с друг елемент със същата функция, който не нарушава авторските права на трети лица;

3. като получи за своя сметка разрешение за ползване на продукта от третата страна, правата на която са нарушени.

(2) ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди вследствие на съдебно признато нарушение на авторски права.

(3) ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в 30-дневен срок от узнаването им. ВЪЗЛОЖИТЕЛЯТ си запазва правото да иска привличането на ИЗПЪЛНИТЕЛЯ в евентуален съдебен процес за нарушено авторско право.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 8. (1) ВЪЗЛОЖИТЕЛЯТ има право:

1. Да иска от ИЗПЪЛНИТЕЛЯ да изпълни и да получи изпълнение на възложената работа в срок и без отклонения от условията в настоящия договор.

2. Да контролира и проверява изпълнението на поетите от ИЗПЪЛНИТЕЛЯ договорни задължения. Указанията на ВЪЗЛОЖИТЕЛЯ чрез определените от него лица са задължителни за ИЗПЪЛНИТЕЛЯ, доколкото не пречат на неговата оперативна самостоятелност, изпълнението им не е фактически невъзможно и не излизат извън рамките на договореното.

3. Да изисква от ИЗПЪЛНИТЕЛЯ по всяко време писмена информация, свързана с изпълнението на предмета на договора.

4. Да не заплаща на ИЗПЪЛНИТЕЛЯ възнаграждения по изпълнението на този договор, когато са налице категорични писмени доказателства, потвърдени от независима трета страна, за некачествена работа на ИЗПЪЛНИТЕЛЯ.

(2) ВЪЗЛОЖИТЕЛЯТ е длъжен:

1. Да заплати уговорената цена по начина и в срокове, уговорени в чл. 3 от настоящия договор, освен в предвидените случаи по т. 4 от предходната алинея;

2. Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по настоящия договор, съгласно Техническата спецификация.

3. Да предостави на ИЗПЪЛНИТЕЛЯ наличните документи, информация и данни, пряко или косвено свързани с изпълнение предмета на настоящия договор, съгласно посоченото в Техническата спецификация.

4. Да приеме готовите отчетни материали и документи, ако същите са изработени от ИЗПЪЛНИТЕЛЯ във вид, срокове и качество, съгласно Техническата спецификация.

5. Да освободи представената гаранция от ИЗПЪЛНИТЕЛЯ за изпълнението на договора, съгласно клаузите на чл. 12 от настоящия договор.

(3) ВЪЗЛОЖИТЕЛЯТ не носи отговорност във връзка с искове и жалби следствие на нарушение на нормативните изисквания от страна на ИЗПЪЛНИТЕЛЯ.

(4) Правото на собственост както и авторските права върху изработеното по този договор, и всяка негова част принадлежат на ВЪЗЛОЖИТЕЛЯ.

**VI. ОТГОВОРНИ ЛИЦА ПО ИЗПЪЛНЕНИЕ НА ДОГОВОРА**

Чл. 9. За реализирането целите на настоящия договор, предаването и приемането на резултатите по настоящия договор, страните определят следните лица:

ЗА ВЪЗЛОЖИТЕЛЯ:

ЗА ИЗПЪЛНИТЕЛЯ:

**VІI. ПРИЕМАНЕ НА РАБОТАТА**

Чл. 10. (1) Изпълнение на договора, съгласно Техническата спецификация на Възложителя и Техническото предложение на Изпълнителя се документира от ИЗПЪЛНИТЕЛЯ и се представя за одобрение и приемане на ВЪЗЛОЖИТЕЛЯ.

(2) ВЪЗЛОЖИТЕЛЯТ приема изградената и пусната в експлоатация КИС за работа с класифицирана информация за нуждите на МВнР за съответния етап с приемо-предавателен протокол, подписан от лицата по чл. 9. Подписаният приемо-предавателен протокол без забележки от Възложителя е основание за извършване на плащанията по чл. 3 от настоящия договор.

(3) Когато ВЪЗЛОЖИТЕЛЯТ установи несъответствия на изпълнението или бъдат констатирани недостатъци, същите се отразяват в констативен протокол, подписан от лицата по чл. 9. В протокола се посочва и срока за отразяване становището на ВЪЗЛОЖИТЕЛЯ и за предаване на нова/редактирана версия на отчетните резултати от ИЗПЪЛНИТЕЛЯ, който срок не може да е по-дълъг от 7 календарни дни.

(4) В случаите по ал. 3, в определения от ВЪЗЛОЖИТЕЛЯ срок, ИЗПЪЛНИТЕЛЯТ предава нова/редактирана версия на отчетните резултати, като за тях се процедира съгласно чл. 10, ал. 2.

(5) В случай, че в определения срок ИЗПЪЛНИТЕЛЯТ не отстрани недостатъците, ВЪЗЛОЖИТЕЛЯТ може да ги отстрани за своя сметка и да иска съразмерно намаление на цената, както и да прихване дължимото плащане от предвидените в Раздел Х от настоящия договор неустойки.

(6) Към приемо-предавателните протоколи по ал. 2 се прилагат представените от ИЗПЪЛНИТЕЛЯ на хартиен носител и на електронен носител отчетни резултати по договора, съгласно Техническата спецификация. Към приемо-предавателните протоколи, изготвени при условията на ал. 4, се прилагат представените от ИЗПЪЛНИТЕЛЯ на хартиен носител и на електронен носител отчетни резултати по договора, съгласно Техническата спецификация, представляващи нова/редактирана версия на отчетните резултати.

(7) Когато ИЗПЪЛНИТЕЛЯТ не спазва изискванията на договора и Техническата спецификация, ВЪЗЛОЖИТЕЛЯТ може да откаже да приеме изпълнението, докато ИЗПЪЛНИТЕЛЯТ не изпълни изцяло своите задължения съгласно условията на договора, или да откаже да заплати частично или изцяло цената по договора.

Чл. 11. Предаването и приемането на изпълнението на предмета на договора по чл. 1, ал. 1, се удостоверява с приемо-предавателни протоколи, подписани от лицата по чл. 9.

**VІIІ. ГАРАНЦИЯ ЗА ИЗПЪЛНЕНИЕ**

Чл. 12. (1) За обезпечаване изпълнението на предмета на настоящия договор ИЗПЪЛНИТЕЛЯТ представя към момента на сключването на договора гаранция за изпълнение в размер на…………………………………… представляваща 4 % от общата цена на договора без ДДС. 1 % (един процент) от гаранцията за изпълнение обезпечава проектирането на КИС, 2 % (два процента) от гаранцията за изпълнение обезпечава изграждането и пускането в експлоатация на КИС, а в размер 1 % (един процент) - обезпечава гаранционния срок за поддръжка на АИСЕДКИ.

(2) Когато участникът избере гаранцията за изпълнение да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка и да е със срок на валидност целия срок на изпълнение на договора, включващ и гаранционния срок за поддържане на АИСЕДКИ.

(3) Когато участникът избере гаранцията за изпълнение да бъде застраховка, която обезпечава изпълнението чрез покритие на отговорността на изпълнителя, трябва да бъде със срок на валидност целия срок на изпълнение на договора, включващ и гаранционния срок за поддържане на АИСЕДКИ. Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя по настоящия договор и не може да бъде използвана за обезпечение на отговорността на изпълнителя по друг договор.

(4) В случай, че гаранцията за изпълнение е под формата на банкова гаранция, същата се освобождава като се връща оригиналът. В случай, че гаранцията за изпълнение е под формата на парична сума, гаранцията се освобождава чрез превеждане по следната банкова сметка на ИЗПЪЛНИТЕЛЯ: ……………………………………………………………………………………………………………………………………………...

 (5) ВЪЗЛОЖИТЕЛЯТ освобождава гаранцията за изпълнение на договора, освен ако липсват основания за задържането й изцяло или на съответна част от нея, както следва:

1. Частично освобождаване в размер на 1 (един процент) от стойността на договора в размер на…………………………….(……………….) лева в срок от 30 (тридесет) дни след одобряване от ВЪЗЛОЖИТЕЛЯ на Проекта за изграждане на автоматизирана информационна система за обработка на класифицирана информация в МВнР и доставката на кабелите, без забележки с приемо-предавателен протокол.

2. Частично освобождаване в размер на 2 % (два процента) от стойността на Договора в срок от 30 (тридесет) дни, в размер на ………………. (…………………………) лева, след завършване на процедурата по акредитация на КИС от ОАС, при условие че сумите по гаранцията не са задържани, или не са настъпили условия за задържането им;

Ако Изпълнителят е представил като гаранция за изпълнение на Договора банкова гаранция или застраховка, преди частичното ѝ освобождаване следва да представи гаранция за изпълнение в остатъчния изискуем по Договора размер на гаранцията съответно след приспадане на сумите по т. 1 и впоследствие по т. 2.

Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на чл. 12.

3. Окончателно освобождаване на остатъчната сума по гаранцията се извършва в срок от 30 (тридесет) дни, след изтичане на гаранционния срок за поддържка на структурно- кабелна система, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

 (6) В случай на пълно неизпълнение на договора, ВЪЗЛОЖИТЕЛЯТ усвоява пълния размер на гаранцията.

(7) В случай на частично неизпълнение на договора, ВЪЗЛОЖИТЕЛЯТ усвоява гаранцията в размер, съответстващ на начислените неустойки.

(8) ВЪЗЛОЖИТЕЛЯТ не дължи лихва за времето, през което средствата по ал. 1 са престояли у него законно.

(9) При възникнал между страните спор във връзка с изпълнението, тълкуването, развалянето или прекратяването на договора, ВЪЗЛОЖИТЕЛЯТ има право да задържи гаранцията за изпълнение до окончателното му решаване.

(10) В случай, че ВЪЗЛОЖИТЕЛЯТ има право да задържи цялата или част от гаранцията, но по независещи от него причини не може да се удовлетвори от представената гаранция, то ИЗПЪЛНИТЕЛЯТ се задължава в срок от 5 работни дни да осигури възможността на ВЪЗЛОЖИТЕЛЯ да се удовлетвори от гаранцията за изпълнение, включително и като представи съответна заместваща гаранция.

**ІХ. ГАРАНЦИОННИ СРОКОВЕ**

Чл. 13. ИЗПЪЛНИТЕЛЯТ е длъжен да осигури гаранционна поддръжка на изградената, съгласно чл. 1, ал. 1 система за период от 24 месеца, считано от датата на подписване на приемо-предавателен протокол за окончателното приемане на информационната система, изградена, съгласно чл. 1, ал. 1, гаранционнен срок на структурно-кабелната система - 15 години от датата на предаването на системата с окончателен приемо-предавателен протокол и гаранционен срок на компютърното и комуникационно оборудване …………………………….. (минимум 2 години) от датата на пускането в експлоатация на оборудването.

**X. ОТГОВОРНОСТ И САНКЦИИ**

Чл. 14. (1) При неизпълнение на задължение по договора или при отклонение от договорените ангажименти, свързани с изпълнението на настоящия договор, както и при неспазване сроковете за изпълнение за всеки отделен случай ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1 % от стойността на договора без ДДС за всеки просрочен ден, но не повече от 10 % (десет на сто) от стойността на договора без ДДС.

(2) При забава с повече от 30 (тридесет) работни дни в извършването на уговореното плащане ВЪЗЛОЖИТЕЛЯТ дължи неустойка в размер на законната лихва върху стойността на забавеното плащане за всеки просрочен ден, но не повече от 10 % (десет на сто) от стойността на договора без ДДС.

(3) Вземанията по ал. 1 се удържат от гаранцията за изпълнение, а ако тя е недостатъчна – чрез събирането им по съдебен ред, ако не бъдат изплатени доброволно от ИЗПЪЛНИТЕЛЯ.

Чл. 15. (1) При пълно неизпълнение на договора, освен задържането на представената гаранция за изпълнение, ИЗПЪЛНИТЕЛЯТ дължи на ВЪЗЛОЖИТЕЛЯ и връщане на всички получени до момента плащания.

(2) Пълно неизпълнение на договора е налице, когато ИЗПЪЛНИТЕЛЯТ не изпълни предмета на договора посочен в чл. 1, ал. 1 и/или не предостави изпълнимия и документиран програмен код (source–code).

(3) Изплащането на неустойки и усвоената гаранция при договорените условия не лишава изправната страна по договора да търси на общо основание обезщетение за вреди и пропуснати ползи над уговорените размери.

**XI. ЕКИП ОТ ЕКСПЕРТИ**

Чл. 16. (1) За изпълнение предмета на настоящия договор ИЗПЪЛНИТЕЛЯТ осигурява екип от експерти, съобразно изискванията на ВЪЗЛОЖИТЕЛЯ и офертата на ИЗПЪЛНИТЕЛЯ.

(2) ИЗПЪЛНИТЕЛЯТ няма право да сменя лицата, посочени в офертата му като експерти, без предварително писмено съгласие на ВЪЗЛОЖИТЕЛЯ.

(3) ИЗПЪЛНИТЕЛЯТ по своя инициатива предлага смяна на експерт в следните случаи:

1. При смърт на експерт;

2. При невъзможност на експерт да изпълнява възложената му работа поради болест, довела до трайна неработоспособност;

3. При необходимост от замяна на експерт поради причини, които не зависят от ИЗПЪЛНИТЕЛЯ;

4. Когато експерт бъде осъден на лишаване от свобода за умишлено престъпление от общ характер;

5. При лишаване на експерт от правото да упражнява определена професия или дейност, пряко свързана с дейността му в изпълнението на настоящия договор.

(4) В тридневен срок от настъпване на някое от обстоятелствата по ал. 3, ИЗПЪЛНИТЕЛЯТ уведомява писмено ВЪЗЛОЖИТЕЛЯ, като прави мотивирано предложение за смяна на експерт и прилага доказателства за наличието на съответното основание. С уведомлението, ИЗПЪЛНИТЕЛЯТ предлага експерт, който да замени досегашния експерт, като посочва квалификацията и професионалния му опит и прилага доказателства за това, както и подписани от новия експерт декларация за конфиденциалност и декларация за разположение. Новият експерт трябва да притежава еквивалентна квалификация като тази на заменяния експерт и професионален опит, отговарящ на изискванията на ВЪЗЛОЖИТЕЛЯ.

(5) В тридневен срок от получаване на уведомлението по ал. 4, ВЪЗЛОЖИТЕЛЯТ може да приеме замяната или мотивирано да откаже предложения експерт. При получен отказ от страна на ВЪЗЛОЖИТЕЛЯ, ИЗПЪЛНИТЕЛЯТ в тридневен срок предлага друг експерт с ново уведомление, което съдържа информацията, доказателствата и декларациите по ал. 4.

(6) Допълнителните разходи, възникнали в резултат от смяната на експерт, са за сметка на ИЗПЪЛНИТЕЛЯ.

(7) В случай, че даден експерт не е сменен незабавно и е минал период от време, преди новият експерт да поеме неговите функции, ВЪЗЛОЖИТЕЛЯТ може да поиска от ИЗПЪЛНИТЕЛЯ да назначи временен експерт – служител, до приемането на новия експерт, или да предприеме други мерки, за да компенсира временното отсъствие на експерт.

**XII. НЕПРЕОДОЛИМА СИЛА**

Чл. 17. (1) Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.

(2) Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключването на договора, което прави изпълнението му невъзможно.

Чл. 18. Страната, която не може да изпълни задължението си поради непреодолима сила, е длъжна в тридневен срок от настъпването й, да уведоми другата страна в какво се състои непреодолимата сила и какви са възможните последици от нея. При неуведомяване в срок, съответната страна дължи обезщетение за вреди.

Чл. 19. (1) При невъзможност за изпълнение вследствие на непреодолима сила, предвидените в договора срокове се увеличават със срока на спирането поради непреодолимата сила.

(2) Не е налице непреодолима сила, ако съответното събитие е следствие на неположена грижа от страна на ИЗПЪЛНИТЕЛЯ или ако при полагане на дължимата грижа, събитието може да бъде преодоляно.

**XIII. КОНФИДЕНЦИАЛНОСТ**

Чл. 20. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и/или по повод изпълнението на договора, с изключение на задължения по отношение на изискванията за информация и публичност, предвидени в Регламент (EО) № 1828/2006 на Комисията при изпълнение на проекти.

Чл. 21. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма клаузите по договора и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнение на договора.

Чл. 22. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица, освен с изричното му писмено съгласие.

**ХIV. ПРЕКРАТЯВАНЕ НА ДОГОВОРА**

Чл. 23.(1) Договорът се прекратява:

1. с изтичане на срока по чл. 4, ал. 1;

2. по взаимно съгласие между страните, изразено писмено;

3. при неизпълнение на задълженията по Договора от страна на ИЗПЪЛНИТЕЛЯ;

4. в случаите по чл. 16 от НОИГИС;

5. при условията на чл. 114 от ЗОП при положение, че в тримесечен срок от сключването на договора не е осигурено финансиране за изпълнение на дейностите по цялостно изграждане на комуникационно-информационната система (КИС) за работа с класифицирана информация за нуждите на МВнР, всяка от страните може да поиска прекратяване на договора без предизвестие.

6. с изпълнение предмета на Договора.

(2) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

(3) В случай, че след сключването на Договора възникнат или станат известни обстоятелства в резултат, на които ИЗПЪЛНИТЕЛЯТ не отговаря на специфичните изисквания за защита на класифицираната информация, ВЪЗЛОЖИТЕЛЯТ има право едностранно да прекрати Договора.

(4) ВЪЗЛОЖИТЕЛЯТ може да прекрати договора, ако в резултат на обстоятелства възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ не дължи на ИЗПЪЛНИТЕЛЯ обезщетение за претърпените вреди от сключването на договора.

**СПЕЦИАЛНИ ИЗИСКВАНИЯ ЗА ИЗПЪЛНЕНИЕТО, СВЪРЗАНИ СЪС ЗАЩИТАТА НА КЛАСИФИЦИРАНАТА ИНФОРМАЦИЯ**

**Чл. 24.** (1) Сключването и изпълнението на договора се извършва съгласно Схемата за класификация на етапите за сключване и изпълнение на договора, неразделна част от него.

(2) В хода на изпълнение на договора Възложителят и Изпълнителят обменят класифицирана информация, като държавна тайна до ниво „Поверително”, съгласно клаузите в договора и при спазване на всички изисквания на ЗЗКИ и на схемата за класификация, представляваща приложение, неразделна част от договора.

Чл. 25.(1) Лица, отговорни за защитата на класифицираната информация, предоставена във връзка с изпълнението на този договор, са както следва:

1. От страна на Възложителя – лице по чл. 105 от ЗЗКИ и чл. 11 от Наредбата за общите изисквания за гарантиране на индустриалната сигурност (НОИГИС) – служител, определен със заповед на Възложителя от дирекция „Информационни и комуникационни системи“ в МВнР;

2. От страна на Изпълнителя– лице по чл. 12 от НОИГИС – служителят по сигурността на информацията на Изпълнителя**.**

(2) Лица, имащи достъп до съответното ниво класифицирана информация във връзка с изпълнението на договора са:

1. От страна на Възложителя**:**

а) Служителят по сигурността на информацията и лицето, определено по чл. 105 от ЗЗКИ;

б) длъжностните лица, ангажирани с подготовката, контрола и изпълнението на договора, определени със заповед на Възложителя.

2. От страна на Изпълнителя– служителят по сигурността на информацията и лицата, заемащи длъжности, определени в Списъка по ал. (7.5) от настоящия Договор, свързани с изпълнението на договора, получили разрешение за достъп до съответното ниво на класифицирана информация и посочени в Приложение № 5.

(3) Схемата за класификация на етапите за сключване и изпълнение на договора представлява Приложение № 4 и е неразделна част от настоящия договор.

Чл. 26.Във връзка с изпълнението на този договор, Изпълнителятсе задължава да прилага специфични изисквания за защита на класифицираната информация по договора, както следва:

1. да защитава предоставената класифицирана информация във връзка с изпълнението на договора, спазвайки изискванията на ЗЗКИ, нормативните актове по неговото прилагане и залегналите в договора специфични изисквания за защита на класифицираната информация;

2. да използва предоставената класифицирана информация само за цели, свързани с предмета на договора;

3. няма право да размножава и унищожава класифицирана информация, свързана с договора;

4. да не предоставя класифицирана информация във връзка с изпълнението на договора на трети лица, без изричното съгласие на източника на информацията, както и при спазването на чл. 3 от ЗЗКИ;

5. да поддържа актуален списък на лицата по изпълнение по настоящия договор от страна на Изпълнителя, който е неразделна част от настоящия договор;

6. да следи за валидността за разрешенията за достъп до класифицирана информация (РДКИ) на лицата по т. 5 и удостоверението за сигурност (УС) на Изпълнителя**,** като:

а) не по-късно от четири месеца преди изтичане на валидността на УС или РДКИ, да подготвя, комплектува и изпраща до Възложителядокументи по чл. 97 от ЗЗКИ за проучване и издаване на УС и РДКИ;

б) да подготви и комплектува документи за проучване на нови служители, попадащи извън списъка по т. 5 към настоящия договор. Тези служители следва да са свързани с изпълнението на настоящия договор, а документите им се изпращат до Възложителя;

7. да обезпечи всички лица по т. 5 да подпишат декларация, с която се задължават да не разгласяват класифицирана информация, станала им известна във връзка с изпълнението на настоящия договор и да носят отговорност при нерегламентиран достъп до нея;

8. да предоставя класифицирана информация на лицата по т. 5, стриктно спазвайки принципа „необходимост да се знае”;

9. незабавно да уведомява компетентния орган по осъществяване на пряк контрол по защитата на класифицираната информация – Държавна агенция „Национална сигурност“ (ДАНС) за всеки опит, осъществяване или съмнение за извършване на нерегламентиран достъп до класифицирана информация по настоящия договор;

10. незабавно да уведомява компетентния проучващ орган съгласно чл. 95 от ЗЗКИ за настъпили промени съгласно чл. 98, ал. 2 от ЗЗКИ;

11. при поискване, да осигури незабавен достъп и съдействие на представители на ДАНС и на лицето по чл. 105 от ЗЗКИ от страна на Възложителя, при необходимост и във връзка с изпълнението на задълженията за проверка, както и при разследване във връзка с допуснати пропуски по опазване на класифицираната информация;

12. при поискване от ДАНС да предоставя и друга информация;

13. да върне предоставената класифицирана информация при сключване и изпълнение на договора, в това число и цялата документация или материали, съдържащи класифицирана информация, получени от Възложителя, както и цялата класифицирана информация, създадена от Изпълнителя във връзка с изпълнението на договора, в срок от 5 (пет) работни дни след прекратяването на договора;

14. да спазва всички изисквания за гарантиране на индустриалната сигурност на класифицираната информация, и във връзка с чл. 10, ал. 2, т. 2 и т. 4 от НОИГИС да взаимодейства с Възложителя.

Чл. 27.Във връзка с изпълнението на този договор, Възложителятсе задължава:

1. чрез служителя по сигурността на информацията и лицето по чл. 105 от ЗЗКИ да осъществява контрол по прилагането от Изпълнителяна специфичните изисквания за защита на класифицираната информация, залегнали в договора, като при констатиране на неизпълнение на някое от тях:

а) да постави срок за отстраняване на неизпълнението, а при неспазване на сроковете за отстраняване на неизпълнението, да предприема действия за едностранно прекратяване на договора;

б) да предприема действия за прекратяване на договора, ако неизпълнението е довело до нерегламентиран достъп до класифицирана информация;

2. в случай на констатиран нерегламентиран достъп до класифицирана информация, да уведомява незабавно ДАНС;

3. да консултира Изпълнителяпри изпълнение на договора, по отношение на защитата на класифицираната информация.

Чл. 28. (1)В случай на неспазване на изискванията по индустриална сигурност, лицата по член 11 от настоящия договор носят административно-наказателна отговорност, съобразно тежестта на извършеното деяние.

(2) Изискванията, посочени в настоящия раздел се прилагат и по отношение на посочените от участника подизпълнители.

**ХV. ДРУГИ УСЛОВИЯ**

Чл. 29. Този договор не подлежи на изменение или допълнение, освен по изключение, в случаите по чл.116 от Закона за обществените поръчки.

Чл.30. (1) Всички съобщения и уведомления между страните във връзка с изпълнението на настоящия договор, ще се извършват в писмена форма и ще са валидни, ако са подписани от упълномощените за това лица.

(2) За валидни адреси на приемане на съобщения и уведомления, свързани с настоящия договор се смятат:

- за ВЪЗЛОЖИТЕЛЯ –

- за ИЗПЪЛНИТЕЛЯ –

(3) При промяна на данните по ал. 2, съответната страна е длъжна писмено да уведоми другата в петдневен срок от настъпване на промяната.

(4) Кореспонденцията, както и комуникацията във връзка с изпълнението предмета на договора по чл. 1, се осъществява на български език.

Чл. 31. Възникналите спорове по изпълнението на настоящия договор се уреждат чрез преговори между страните, а при непостигане на съгласие, спорът се отнася пред компетентния съд на територията на Република България по реда на Гражданския процесуален кодекс.

За неуредените в настоящия договор въпроси се прилагат разпоредбите на действащото българско законодателство.

Настоящият договор се сключи в четири еднообразни екземпляра - три за ВЪЗЛОЖИТЕЛЯ и един за ИЗПЪЛНИТЕЛЯ.

Приложения:

1. Приложение № 1 – Техническа спецификация (представлява КИ);

2. Приложение № 2 – Техническо предложение на ИЗПЪЛНИТЕЛЯ (с ниво на класификация „Поверително“ в случай, че съдържа КИ от Техническата спецификация);

3. Приложение № 3 – Ценово предложение на ИЗПЪЛНИТЕЛЯ;

4. Приложение № 4 - Схемата за класификация на етапите

ВЪЗЛОЖИТЕЛ: ИЗПЪЛНИТЕЛ:

1. Автоматизирана система за електронен документооборот за класифицирана информация (АИСЕДКИ) [↑](#footnote-ref-1)